ĽUBOCHŇA. Dnes v ranných hodinách pomáhala policajná hliadka vodičovi, ktorému na hlavnej ceste medzi Ružomberkom a Kraľovanmi došiel benzín. Potom si všimli odstavený kamión s defektom. Na hlavnej ceste pri Korbeľke pri Ľubochni preto spomaľovali dopravu.
"Výstražný trojuholník kamionistu mal podľa informácií na mieste spadnúť, tak ho jeden z policajtov išiel napraviť. A práve vtedy tohto riadne oblečeného policajta v služobnej reflexnej veste zachytil slovenský kamión s ukrajinským vodičom," informovala o to polícia prostredníctvom sociálnej siete.
Policajta kamión zranil, no komunikuje a mal by byť v poriadku.